કનકબહેને પોતાના આ શોખને માત્ર વ્યવસાય તરીકે જ નથી અપનાવ્યો, તેઓ જરૂરતમંદ સ્ત્રીઓને નજીવા દરે અથવા સાવ મફતમાં પણ તાલીમ આપે છે, જેથી તેમનામાં આ હુન્નર આવે અને તેમની આર્થિક પરિસ્થિતિ સુધરે. કનકબહેન કહે છે, ‘હું સાધારણ અને આર્થિક રીતે નબળા પરિવારની સ્ત્રીઓને એમ્બ્રૉઇડરી અને ગિફ્ટ-ડેકોરેશનની તાલીમ આપું છું. હું માનું છું કે દરેક સ્ત્રીમાં આવડત હોય છે. બસ, તેમની આ ક્રીએટિવિટીને બહાર લાવવાની જરૂર છે. હું તેમને માર્ગ બતાવું છું અને પોતાની ક્ષમતા અને આવડત અનુસાર શીખીને તેઓ પગભર થાય એ જ મારો હેતુ છે.’